Η επίθεση του γιγαντιαίου μουσακά

Η επίθεση του γιγαντιαίου μουσακά είναι ελληνική κωμική-φανταστική ταινία παραγωγής του 1999, σε σκηνοθεσία και σενάριο Πάνου Κούτρα. Στην ταινία σατιρίζονται η καταστροφολαγνεία των δελτίων ειδήσεων και η επιρροή τους στους τηλεθεατές, η παραδοσιακή ελληνική οικογένεια και οι ταινίες επιστημονικής φαντασίας.  Πρόκειται για την πρώτη ταινία του σκηνοθέτη, στην οποία έχει μικρή συμμετοχή και ο ίδιος.

Είχε θετική αποδοχή κυρίως στη Γαλλία Ένας αναπάντεχα χορταστικός μουσακάς στο Παρίσι, αλλά και στην Ιαπωνία Η Επίθεση του Γιγαντιαίου Μουσακά. 
Πλοκή 
Ο Άρης, ο γιος του υπουργού Αντώνη Μπουντάλα και της Τζόυ, παίρνει ένα πιάτο με μουσακά για να το δώσει στον σκύλο του. Τότε, ένας ιπτάμενος δίσκος που περνά εκείνη τη στιγμή από πάνω, ακτινοβολεί πάνω στο πιάτο και κάνει το κομμάτι του μουσακά τεράστιο, καθιστώντας το επικίνδυνο για τους κατοίκους της Αθήνας.

Το γεγονός αυτό τρομοκρατεί τους Αθηναίους και η ιστορία επικεντρώνεται στον μελετητή ουράνιων σωμάτων Αλέξη Αλεξίου, στην drag queen Τάρα και στην οικογένεια Μπουντάλα. Καθ' όλη τη διάρκεια της επίθεσης του γιγαντιαίου μουσακά στην πόλη, οι δημοσιογράφοι κρατούν ενήμερους τους πολίτες και κυρίως η παρουσιάστρια Αλέκα Σπάη και η ρεπόρτερ Εύη Μπέη.

Εν τέλει, το πρόβλημα λύνεται και ο μουσακάς παύει να είναι απειλή για την Αθήνα. Στο τέλος, η Τζόυ ζητά από τον ιπτάμενο δίσκο να την πάρει μαζί της, ο Αλέξης και η Τάρα ερωτεύονται και ο μικρός Άρης ανακαλύπτει την κλίση του στο μακιγιάζ.

 Διανομή 
ΗθοποιόςΡόλοςΧρήστος ΜάντακαςΑλέξης ΑλεξίουΓιάννης ΑγγελάκηςΤάρα / άντρας που βλέπει τηλεόρασηΜύριαμ ΒούρουΤζόυ ΜπουντάλαΘέμις ΜπαζάκαΕύη ΜπέηΡουμπίνη ΒασιλακοπούλουΑλέκα ΣπάηΓρηγόρης ΠατρικαρέαςΑντώνης ΜπουντάλαςΕυγένιος Δημητρίου Άρης Μπουντάλας

Στην ταινία έχουν μικρή συμμετοχή οι εξής:
Τζένη Μπαλατσινού ως γιατρός
Δωροθέα Μερκούρη ως Γκόρα
Χρήστος Ευθυμίου ως Φώντας Μακρής
Φώτης Σπύρος ως θύμα
Βασίλειος Κωστέτσος
Παναγιώτης ΚαποδίστριαςΆντζελα Μπρούσκου ως Πηνελόπη Δόγλαρη
Παρθενόπη Μπουζούρη
Γιάννης Σπαλιάρας
Γιάννης Κοκιασμένος ως δρ Βρέδημος
Αργύρης Ξάφης
Πασκάλ Μπρετόν ως Γαλλίδα ρεπόρτερ

Παραπομπές

Κατηγορία:Ελληνικές ταινίες της δεκαετίας 1990
Κατηγορία:Ελληνικές κωμικές ταινίες
Κατηγορία:Ελληνικές σατιρικές ταινίες
Κατηγορία:Ελληνικές ταινίες φαντασίας
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες σε σκηνοθεσία Πάνου Κούτρα
Κατηγορία:Σκηνοθετικό ντεμπούτο σε ταινίες
Κατηγορία:Ταινίες του 1999
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Ρωσόφωνες ταινίες
Κατηγορία:Γαλλόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Κωμικές ταινίες επιστημονικής φαντασίας
Κατηγορία:Ελληνικές ταινίες τρόμου